Aktar entitajiet joħolqu kuxjenza dwar il-prevenzjoni mill-mard bħalma hu l-kanċer tas-sider L-Awtorità tal-istandards tal-Ħarsien Soċjali ngħaqdet ma' bosta entitajiet oħra biex tqajjem kuxjenza dwar il-prevenzjoni mill-mard. Matul dan ix-xahar tiġi enfasizzata l-importanza tal-kontrolli tas-saħħa biex mard bħalma hu l-kanċer tas-sider jinqabad fl-ewwel fażijiet tiegħu. Il-qofol ta' din il-kuxjenza fuq livell internazzjonali jintlaħaq nhar il-Ġimgħa meta ħafna persuni minn madwar id-dinja jfakkru din il-ġurnata b'ilbies ta' lewn roża.